Zaposlenice salona užasnute sramotnim porukama koje dobivaju ovih dana: 'Znaš li nekoga tko radi nokte na crno?'

Iako su na snazi stroge mjere opreza, neke to nije spriječilo da se jave omiljenom salonu u nadi da će im napraviti nokte, trepavice, frizuru... Zaposlenice su užasnute porukama i iz jednog zagrebačkog salona su ih podijelile na Facebooku

<p>Jedan<strong> zagrebački kozmetički salon</strong> objavio je na društvenim mrežama poruke koje im klijentice šalju, a u njima je jasno vidljivo kako im nimalo ne smeta što je na snazi obustava rada ugostiteljskih i uslužnih objekata zbog pandemije koronavirusa jer su im bitniji nokti, trepavice... Iz salona su napisali kako dobivaju poruke kojima se ne mogu prestati čuditi:</p><p><strong>U galeriji pogledajte sve poruke koje su zaposlenice dobile ovih dana:</strong></p><p>- Em što sam u šoku od svega što nam se svima skuđa događa, em sam u šoku što dobivam svakakve upite i poruke, a najmanje poruke podrške. Zar još uvijek niste svjesni situacije i ovoga što nam se svima zajedno događa? Uvijek sam otvorena za sve dogovore oko termina, uvijek se trudim ispuniti svaku vašu želju, uvijek mi je u cilju da sa osmijehom izađete iz moga salona, uvijek su dobrodošla i vaša djeca i vaši pratitelji...</p><p>Nikada nisam imala nikakve uvijete i zahtjeve za vas, ali sada se pridružujem riječima kolegice i iskreno vam kažem:</p><p><em>Kada ova kalvarija završi, koja god da je za ovo vrijeme bila kod nekoga na noktima, kod mene više nije dobrodošla. Ne zbog ljubomore, već zbog vaše gluposti što ne shvaćate ozbiljnost ove situacije te ne poštujete sebe same, vaše bližnje, ljude kojima ste okruženi, a i mene samu.</em></p><p>Žene osvijestite se. Noktiju će biti, frizura će biti, svega će biti, ali nedaj Bože da nekog vašeg ne bude. Ostanite doma i čuvajte sebe i druge, napisali su iz salona na Facebooku, a razlog tome su poruke u kojima im klijentice govore kako, unatoč tome što salon ne radi, klijentice pozivaju da im se nokti rade doma, govore kako 'ne mogu ovakve hodati okolo', te dodaju da će platiti i više ako treba jer im 'stvarno treba, a nemaju kod koga ići'...</p><p><strong>U videu pogledajte kako skinuti trajni lak kod kuće:</strong></p><p><b>U galeriji pogledajte odlične ideje za manikure koje možete napraviti kod kuće:</b></p>